1999D9276 — DA — 22.12.1999 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS BESLUTNING

af 23. april 1999

om særlige betingelser for indførsel af fiskerivarer og akvakulturprodukter med oprindelse i Mauritius

(meddelt under nummer K(1999) 921)

(EØS-relevant tekst)

(1999/276/EF)

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer ( 1 ), senest ændret ved direktiv 97/79/EF ( 2 ), særlig artikel 11, og ud fra følgende betragtninger: (1) En ekspertgruppe fra Kommissionen aflagde et kontrolbesøg på Mauritius for at undersøge, på hvilke betingelser fiskerivarer produceres, oplagres og forsendes til Fællesskabet; (2) bestemmelserne i Mauritius' lovgivning om sundhedsinspektion og kontrol af fiskerivarer kan anses for at svare til bestemmelserne i direktiv 91/493/EØF; (3) på Mauritius kan »Official Veterinary Services (OVS) of the Ministry of Agriculture, Fisheries and Cooperatives« effektivt kontrollere overholdelse af de gældende love; (4) proceduren for at opnå det i artikel 11, stk. 4, litra a), i direktiv 91/493/EØF omhandlede sundhedscertifikat skal også omfatte udarbejdelsen af et standardcertifikat, minimumskravene til det (de) sprog, som det skal udfærdiges på, og den persons stilling, der er bemyndiget til at underskrive det; (5) efter artikel 11, stk. 4, litra b), i direktiv 91/493/EØF anbringes der et mærke på pakningerne med fiskerivarerne med navnet på tredjelandet og autorisations-/registreringsnummeret på den virksomhed, det fabriksskib, det kølelager eller det fryseskib, som varerne/produkterne stammer fra; (6) efter artikel 11, stk. 4, litra c), i direktiv 91/493/EØF skal der oprettes en liste over autoriserede/registrerede virksomheder, fabriksskibe eller kølelagre; der skal oprettes en liste over fryseskibe, der er registreret som omhandlet i Rådets direktiv 92/48/EØF ( 3 ); disse lister skal oprettes på grundlag af en meddelelse fra OVS til Kommissionen; det påhviler derfor OVS at sørge for overholdelse af de bestemmelser, der i denne forbindelse er fastsat i artikel 11, stk. 4, i direktiv 91/493/EØF; (7) OVS har afgivet en officiel forsikring om overholdelse af reglerne i kapitel V i bilaget til direktiv 91/493/EØF og om opfyldelse af krav svarende til dem, der er fastsat i nævnte direktiv for autorisation eller registrering af de virksomheder, fabriksskibe, kølelagre eller fryseskibe, som varerne/produkterne stammer fra; (8) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité — ud fra følgende betragtninger: VEDTAGET FØLGENDE BESLUTNING:

▼M1

Artikel 1

»Division of Veterinary Services (DVS) of the Ministry of Agriculture, Food Technology and Natural Resources« er den myndighed i Mauritius, der er ansvarlig for at kontrollere og attestere, at fiskerivarer og akvakulturprodukter opfylder kravene i direktiv 91/493/EØF.

▼B

Artikel 2

Fiskerivarer og akvakulturprodukter med oprindelse i Mauritius skal opfylde følgende betingelser:

1) Hver forsendelse skal ledsages af et nummereret sundhedscertifikat, der er behørigt udfyldt, underskrevet og dateret, og som omfatter et enkelt ark som modellen i bilag A;

2) Varerne/produkterne skal stamme fra autoriserede virksomheder, fabriksskibe, kølelagre eller registrerede fryseskibe som anført i listen i bilag B;

3) Undtagen i tilfælde af frosne fiskerivarer i løs vægt, der er beregnet til forarbejdning til konserves, skal alle pakninger påføres ordet »MAURITIUS« og autorisations-/registreringsnummeret på den virksomhed, det fabriksskib, det kølelager eller det fryseskib, som varerne/produkterne stammer fra, med bogstaver, der ikke kan slettes.

Artikel 3

1. Certifikater, som omhandlet i artikel 2, stk. 1, skal udfærdiges på mindst et af de officielle sprog i den medlemsstat, hvor kontrollen foretages.

▼M1

2. Certifikaterne skal indeholde navn, titel og underskrift for DVS's repræsentant og dennes officielle stempel i en farve, som afviger fra farven på de øvrige angivelser.

▼B

Artikel 4

Denne beslutning er rettet til medlemsstaterne.

▼M1

BILAG A

▼B

BILAG B



LISTE OVER AUTORISEREDE VIRKSOMHEDER Nummer Navn Adresse DVS/TF/1 Mauritius Tuna Fishing & Canning Enterprises Ltd Port Louis DVS/F/8 Seskel Ent. Ltd Riche Terre DVS/F/10 Le Rouget Ltd Cap. Malheureux Cap Malheureux

( 1 ) EFT L 268 af 24.9.1991, s. 15.

( 2 ) EFT L 24 af 30.1.1998, s. 31.

( 3 ) EFT L 187 af 7.7.1992, s. 41.